CELEX: 32009D0348
Language: lv
Date: 2009-04-23 00:00:00
Title: 2009/348/EK: Komisijas Lēmums ( 2009. gada 23. aprīlis ), ar ko atbilstīgi Eiropas Parlamenta un Padomes Regulai (EK) Nr. 258/97 kā jaunu pārtikas produktu sastāvdaļu atļauj laist tirgū likopēnu (izziņots ar dokumenta numuru C(2009) 2975)

28.4.2009   
            
            
               LV
            
            
               Eiropas Savienības Oficiālais Vēstnesis
            
            
               L 106/55
            
         
      KOMISIJAS LĒMUMS
   
   (2009. gada 23. aprīlis),
   ar ko atbilstīgi Eiropas Parlamenta un Padomes Regulai (EK) Nr. 258/97 kā jaunu pārtikas produktu sastāvdaļu atļauj laist tirgū likopēnu
   (izziņots ar dokumenta numuru C(2009) 2975)
   (Autentisks ir tikai teksts vācu valodā)
   (2009/348/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums BASF2005. gada 12. oktobrī Nīderlandes kompetentajām iestādēm iesniedza pieprasījumu par sintētiskā likopēna kā jaunas pārtikas produktu sastāvdaļas laišanu tirgū; Nīderlandes kompetentā pārtikas produktu novērtējuma iestāde 2006. gada 19. oktobrī sniedza sākotnējo novērtējuma ziņojumu. Šajā ziņojumā iestāde secināja, ka var piekrist likopēna izmantošanai ierosinātajā pārtikas produktu klāstā.
            
         
               (2)
            
            
               Komisija 2006. gada 10. novembrī nosūtīja sākotnējo novērtējuma ziņojumu visām dalībvalstīm.
            
         
               (3)
            
            
               Regulas (EK) Nr. 258/97 6. panta 4. punktā noteiktajā 60 dienu laikposmā tika izvirzīti pamatoti iebildumi pret produkta tirdzniecību saskaņā ar minēto noteikumu; tāpēc 2007. gada 13. jūnijā notika apspriešanās ar Eiropas Pārtikas nekaitīguma iestādi (EPNI), un tā sniedza atzinumu 2008. gada 10. aprīlī.
            
         
               (4)
            
            
               Minētajā atzinumā EPNI secināja, ka likopēnu var droši izmantot kā pārtikas produktu sastāvdaļu ierosinātajos izmantošanas veidos. Tomēr EPNI secināja, ka likopēna vidējais lietotājs patērēs likopēnu mazākā daudzumā par pieļaujamo dienas devu (PDD), bet daži likopēna lietotāji var pārsniegt PDD. Tāpēc šķiet lietderīgi izveidot tādu pārtikas produktu sarakstu, kuros ir pieļaujama likopēna pievienošana.
            
         
               (5)
            
            
               EPNI 2008. gada 4. decembrī pieņēma “Zinātnisko atzinumu par Blakeslea trispora auksta ūdens dispersijā (CWD) iegūta likopēna nekaitīgumu, ko pēc Komisijas pieprasījuma sagatavojusi diētisko produktu, uztura un alerģiju zinātnes ekspertu grupa”. Šajā atzinumā secināts, ka likopēna preparāti, kurus paredzēts izmantot pārtikas produktos un uztura bagātinātājos, tiek sagatavoti suspensiju veidā pārtikas eļļās, tieši saberžamu vai ūdenī disperģējamu pulveru veidā. Šādi sagatavots, likopēns var oksidēties, tādēļ jānodrošina pietiekama aizsardzība pret oksidēšanos.
            
         
               (6)
            
            
               Turklāt šķiet lietderīgi vairākus gadus pēc atļaujas piešķiršanas ievākt datus par patēriņu, lai, ņemot vērā jebkuru turpmāku informāciju par likopēnu un tā patēriņa nekaitīgumu, pārskatītu atļauju. Īpaša uzmanība jāpievērš datu ievākšanai par likopēna daudzumu sausajās brokastīs. Tomēr šo prasību atbilstoši šai direktīvai piemēro likopēna kā jaunas pārtikas produktu sastāvdaļas izmantošanai, nevis likopēna kā tādas pārtikas krāsvielas izmantošanai, uz kuru attiecas Padomes 1988. gada 21. decembra Direktīva 89/107/EEK par dalībvalstu tiesību aktu tuvināšanu attiecībā uz pārtikas piedevām, ko atļauts izmantot cilvēku uzturā (2).
            
         
               (7)
            
            
               Pamatojoties uz zinātnisko novērtējumu, konstatēts, ka sintētiskais likopēns atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Sintētisko likopēnu, turpmāk “produkts”, kas aprakstīts I pielikumā, var laist Kopienas tirgū kā jaunu pārtikas produktu sastāvdaļu, kas izmantojama II pielikumā norādītajos pārtikas produktos.
   2. pants
   Ar šo lēmumu atļautās jaunās pārtikas produktu sastāvdaļas nosaukums uz to saturoša pārtikas produkta etiķetes ir “likopēns”.
   3. pants
   Uzņēmums BASF izveido uzraudzības programmu, ko īsteno, laižot produktu tirgū. Šajā programmā iekļauj informāciju par likopēna izmantošanas daudzumu pārtikas produktos, kā norādīts III pielikumā.
   Ievāktos datus dara pieejamus Komisijai un dalībvalstīm. Ņemot vērā jauno informāciju un EPNI ziņojumu, vēlākais 2014. gadā pārskata “likopēna” izmantošanu kā pārtikas produktu sastāvdaļu.
   4. pants
   Šis lēmums ir adresēts uzņēmumam BASF SE, 67056 Ludvigshāfene, Vācija.
   
      Briselē, 2009. gada 23. aprīlī
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 43, 14.2.1997., 1. lpp.
   
      (2)  OV L 40, 11.2.1989., 27. lpp.
   
      I PIELIKUMS
      
         Sintētiskā likopēna specifikācijas
      
      APRAKSTS
      Sintētisko likopēnu iegūst Wittig kondensācijas procesā no sintētiskajiem starpproduktiem, kurus parasti izmanto arī citu pārtikā izmantojamo karotinoīdu ieguvē. Sintētiskais likopēns sastāv no ≥ 96 % likopēna un nelieliem citu saistītu karotinoīdu daudzumiem. Likopēns ir pieejams kā pulveris piemērotā matricā vai kā suspensija eļļā. Tā krāsa ir tumši sarkana vai sarkanīgi violeta. Jānodrošina aizsardzība pret oksidēšanos.
      SPECIFIKĀCIJA
      
                  Ķīmiskais nosaukums
               
               
                  :
               
               
                  likopēns
               
            
                  
                     CAS numurs
               
               
                  :
               
               
                  502-65-8 (visi trans-likopēni)
               
            
                  Ķīmiskā formula
               
               
                  :
               
               
                  C40H56
                  
               
            
                  Struktūrformula
               
               
                  :
               
               
                  
                     
               
            
                  Formulas svars
               
               
                  :
               
               
                  536,85
               
            
   
      II PIELIKUMS
      To pārtikas produktu saraksts, kuriem var pievienot sintētisko likopēnu
      
                  Pārtikas kategorija
               
               
                  Maksimāli pieļaujamais likopēna daudzums
               
            
                  Augļu/dārzeņu sulas dzērieni (ieskaitot koncentrātus)
               
               
                  2,5 mg/100 g
               
            
                  Dzērieni, kas paredzēti intensīvas muskuļu piepūles gadījumos, īpaši sportistiem
               
               
                  2,5 mg/100 g
               
            
                  Pārtikas produkti ar ierobežotu enerģētisko vērtību svara samazināšanas diētām
               
               
                  8 mg/ēdienreizes aizvietotājā
               
            
                  Sausās brokastis
               
               
                  5 mg/100 g
               
            
                  Tauki un mērces
               
               
                  10 mg/100 g
               
            
                  Zupas, izņemot tomātu zupu
               
               
                  1 mg/100 g
               
            
                  Maize (ieskaitot sausmaizītes)
               
               
                  3 mg/100 g
               
            
                  Īpaša medicīniska nolūka diētiski pārtikas produkti
               
               
                  Atbilstoši konkrētajām uztura prasībām
               
            
                  Uztura bagātinātāji
               
               
                  15 mg/dienas deva pēc ražotāja ieteikuma
               
            
   
      III PIELIKUMS
      
         Sintētiskā likopēna uzraudzība pēc laišanas tirgū
      
      VĀCAMĀ INFORMĀCIJA
      Sintētiskā likopēna daudzums, ko uzņēmums BASF piegādā klientiem, lai tie ražotu gala pārtikas produktus, kurus paredzēts laist tirgū Eiropas Savienībā.
      Rezultāti, kas iegūti, meklējot datubāzēs informāciju par likopēnu saturošu pārtikas produktu laišanu tirgū, tostarp piedevas daudzums un porcijas lielums katram tirgū laistam pārtikas produktam dalījumā pa dalībvalstīm.
      INFORMĀCIJAS SNIEGŠANA
      Iepriekš minēto informāciju sniedz Eiropas Komisijai ik gadu par 2009. līdz 2012. gadu. Pirmo reizi informāciju sniedz 2010. gada 31. oktobrī par informācijas sniegšanas periodu no 2009. gada 1. jūlija līdz 2010. gada 30. jūnijam; pēc tam par tādu pašu gada informācijas sniegšanas periodu turpmākajiem diviem gadiem.
      PAPILDU INFORMĀCIJA
      Vajadzības gadījumā un ja uzņēmumam BASF tā pieejama, jāsniedz tāda pati informācija par likopēna devām, ko izmanto kā pārtikas krāsvielu.
      Uzņēmums BASF sniedz jaunu zinātnisku informāciju (ja pieejama) attiecībā uz likopēna maksimāli pieļaujamās nekaitīgās devas līmeņa pārskatīšanu.
      LIKOPĒNA DEVAS LĪMEŅA NOVĒRTĒJUMS
      Pamatojoties uz iepriekš minēto savākto un sniegto informāciju, uzņēmums BASF veic atkārtotu devas novērtējumu.
      PĀRSKATĪŠANA
      Komisija 2013. gadā apspriežas ar EPNI, lai pārskatītu nozares sniegto informāciju.